b'\n_START_ARTICLE_\nStudentforeningen ved Handelsh\xc3\xb8yskolen BI i Oslo\n_START_SECTION_\nOrganisasjon\n_START_PARAGRAPH_\nSBIOs \xc3\xb8verste organ er generalforsamlingen som velger styre og ledelse hvert \xc3\xa5r. SBIO best\xc3\xa5r i 2017 av 15 linjeforeninger som representerer alle studieretninger ved BI i Oslo. _NEWLINE_I tillegg kommer 37 interesseutvalg, 8 stabsfunksjoner og 7 prosjekter. Foreningen har ogs\xc3\xa5 eierinteresser i tre aksjeselskap. SBIO eier 100% av Studentavisen Inside AS (studentavisen ved Handelsh\xc3\xb8yskolen BI) og SBIO Kroa AS (studentkroa p\xc3\xa5 Handelsh\xc3\xb8yskolen BI), samt 34% av StudConsult AS (studentdrevet konsulentselskap). SBIO har 3 ansatte, to p\xc3\xa5 heltid og en p\xc3\xa5 deltid.\n_START_SECTION_\nHistorie\n_START_PARAGRAPH_\nSBIO ble opprettet den 15.05.2005, og er et resultat av en sammensl\xc3\xa5ing av studentforeningene fra de tidligere BI H\xc3\xb8yskolene i Oslo-omr\xc3\xa5det; BI Sandvika (ca.1500 studenter), BI Oslo (ca.1200 studenter), BI Norges Markedsh\xc3\xb8yskole (ca.2500 studenter), _NEWLINE_BI Norges Varehandelsh\xc3\xb8yskole (ca.350 studenter) og BI Ekeberg. Fusjon \xe2\x80\x93 og integrasjonsprosessen av studentforeningene ble ledet av et interimsstyre best\xc3\xa5ende av ledere fra studentforeningene ved de respektive skolene; Ole Petter Leite (BI Norges Markedsh\xc3\xb8yskole), Jon K\xc3\xa5re Stene (BI Oslo), Herman Sj\xc3\xb8berg (BI Sandvika) og Arne Langeland (BI Norges Varehandelsh\xc3\xb8yskole)._NEWLINE_I 2010 ble det gjort store endringer i studentforeningen da styret i samarbeid med ledelsen lanserte strategien til studentforeningen. Med fokus p\xc3\xa5 internasjonalisering, studentaktiviteter og kontakt med n\xc3\xa6ringsliv fikk foreningen et l\xc3\xb8ft.'